Τελικός ΟΥΕΦΑ Γιουρόπα Κόνφερενς Λιγκ (2024)

Ο τελικός του ΟΥΕΦΑ Γιουρόπα Κόνφερενς Λιγκ ήταν ο τελικός αγώνας του ΟΥΕΦΑ Γιουρόπα Κόνφερενς Λιγκ 2023–24, της τρίτης σεζόν του ευρωπαϊκού τριτοβάθμιου τουρνουά ποδοσφαίρου για κλαμπ που διοργανώνεται από την UEFA. Ο αγώνας πραγματοποιήθηκε στο Στάδιο Αγίας Σοφίας στην Αθήνα, την 29η Μαΐου 2024, μεταξύ της ελληνικής ομάδας του Ολυμπιακού και της ιταλικής ομάδας Φιορεντίνα.

Ο Ολυμπιακός κέρδισε το παιχνίδι 1-0 μετά από παράταση χάρη σε ένα γκολ από τον Αγιούμπ Ελ Καάμπι για τον πρώτο τους ευρωπαϊκό τίτλο, καθιστώντας επίσης την πρώτη ελληνική ομάδα που κερδίζει ένα ευρωπαϊκό τρόπαιο σε διασυλλογικό επίπεδο. Ως νικητές, προκρίθηκαν στην φάση πρωταθλήματος του ΟΥΕΦΑ Γιουρόπα Λιγκ 2024–25. Εν τω μεταξύ, η Φιορεντίνα έχασε το δεύτερο διαδοχικό τελικό της, καθιστώντας την πρώτη ομάδα που έχασε σε ευρωπαϊκό τελικό σε διαδοχικές σεζόν μετά από την Μπενφίκα στους τελικούς του 2013 και του 2014 του ΟΥΕΦΑ Γιουρόπα Λιγκ

## Ιστορικό
Αυτός ήταν ο πρώτος ευρωπαϊκός τελικός του Ολυμπιακού και μόνο ο δεύτερος με ελληνική ομάδα, ο προηγούμενος ήταν στον Τελικό Κυπέλλου Πρωταθλητριών 1971 που ο Παναθηναϊκό έχασε από τον Άγιαξ. Πέντε εβδομάδες πριν από το τελικό, Ο Ολυμπιακός Κ19 είχε κερδίσει το ΟΥΕΦΑ Γιουθ Λιγκ. Η Φιορεντίνα έγινε η πρώτη ομάδα που έπαιξε σε δύο τελικούς του ΟΥΕΦΑ Γιουρόπα Κόνφερενς Λιγκ και η πρώτη που αγωνίστηκε σε δύο διαδοχικούς. Η Φιορεντίνα αναζητούσε να κερδίσει το πρώτο τρόπαιο της από την νίκη της στο Κύπελλο Ιταλίας 2000-01 , και τον πρώτο της ευρωπαϊκό τίτλο από την κατάκτηση του 1960-61 του Κύπελλο Κυπελλούχων Ευρώπης του Ευρωπαϊκού Κύπελου.

Και οι δύο προπονητές αναζητούσαν τον πρώτο τους τίτλο ΟΥΕΦΑ Γιουρόπα Κόνφερενς Λιγκ, με τον Χοσέ Λουίς Μεντιλίμπαρ του Ολυμπιακού να είναι ο πιο έμπειρος έχοντας κερδίσει ένα ευρωπαϊκό τρόπαιο στον τελικό του Γιουρόπα Λίγκ του προηγούμενου έτους με την Σεβίλλη. Με νίκη στον τελικό, ο Μεντίλιμπαρ θα γίνει ο πρώτος προπονητής που θα κερδίσει δύο διαφορετικά ευρωπαϊκά τρόπαια σε συνεχόμενες σεζόν από τότε που ο Ισπανός Ραφαέλ Μπενιτέζ κέρδισε το 2003-04 Κύπελλο ΟΥΕΦΑ με την Βαλένθια και το ΟΥΕΦΑ Τσάμπιονς Λιγκ 2004-05 με την Λιβερπούλ και ο έκτος προπονητής που θα το καταφέρει αυτό, και ο δεύτερος που θα το κάνει με διαφορετικές ομάδες.

### Προηγούμενοι τελικοί

## Τοποθεσία
Το Γήπεδο Αγιά Σοφιά στην Αθήνα, γνωστό και ως OPAP Arena για λόγους χορηγίας, είναι η έδρα της Α.Ε.Κ , ενός από τους τοπικούς αντιπάλους του Ολυμπιακού. Το στάδιο άνοιξε τον Σεπτέμβριο του 2022, και είχε χωρητικότητα 31.100. Το παιχνίδι ήταν ο όγδοος μονός τελικός των διασυλλογικών διοργανώσεων της UEFA που θα διεξαχθεί στην Ελλάδα, αφού φιλοξένησε τρία τελικούς του Κυπέλλου Πρωταθλητριών/ Τσάμπιονς Λίγκ (1983, 1994, 2007), τρεις τελικούς του Κυπέλλου Κυπελλούχων (1971, 1973, 1987) και το 2023 ΟΥΕΦΑ Σούπερ  Καπ.

Στις 21 Ιουνίου 2022, η UEFA άνοιξε τη διαδικασία υποβολής προσφορών για τον τελικό, την οποία πραγματοποιήθηκε παράλληλα και για τον τελικό του 2025. Οι ενδιαφερόμενοι μπορούν να υποβάλουν προσφορές για έναν ή και τους δύο τελικούς. Τα  προτεινόμενα γήπεδα πρέπει να περιλαμβάνουν φυσικό γρασίδι και να κατατάσσονται τουλάχιστον ως στάδιο κατηγορίας τέσσερα της UEFA, με μια χωρητικότητα μεταξύ 30.000 και 50.000 προτιμώμενη. Το χρονοδιάγραμμα της προσφοράς ήταν η εξής: 

* 21 Ιουνίου 2022: Επίσημες προσκλήσεις
* 31 Αυγούστου 2022: Ημερομηνία λήξης για την καταχώριση της πρόθεσης προσφοράς
* 7 Σεπτεμβρίου 2022: Προϋποθέσεις προσφοράς που διατίθενται στους προσφέροντες
* 3 Νοεμβρίου 2022: Υποβολή φακέλου της προκαταρκτικής προσφοράς
* 23 Φεβρουαρίου 2023: Υποβολή του τελικού φακέλου προσφοράς
* 28 Ιουνίου 2023: ορισμός του οικοδεσπότη

Η Εκτελεστική Επιτροπή της UEFA όρισε το Γήπεδο Αγιά Σοφιά ως οικοδεσπότη κατά τη διάρκεια της συνάντησής τους στην Νιόν της Ελβετίας, στις 28 Ιουνίου 2023. Δεδομένου ότι το στάδιο ήταν νέο και δεν είχε λειτουργήσει ποτέ από το σύλλογο για διεθνείς διοργανώσεις, ο χώρος υπόκειντο σε περίοδο παρατήρησης έως τον Νοέμβριο του 2023 για αγώνες που παίζονται σε διασυλλογικούς αγώνες της UEFA και Προκριματικά του ΟΥΕΦΑ Γιούρο 2024. Εάν ο χώρος πληροί τις απαιτήσεις, ο ορισμός της έδρας θα επιβεβαιώθηκε επίσημα τον Δεκέμβριο του 2023.

## Ο δρόμος προς τον τελικό

## Πριν τον αγώνα

### Ταυτότητα
Η ταυτότητα του τελικού του ΟΥΕΦΑ Γιουρόπα Κόνφερενς Λιγκ 2024 αποκαλύφθηκε στην κλήρωση της φάσης των ομίλων την 1η Σεπτεμβρίου 2023. 

### Εισιτήρια
Το στάδιο έχει αρχική χωρητικότητα 32.500 εκ των οποίων 27.100 έγιναν διαθέσιμες. Από αυτές, οι 21.000 ήταν προς πώληση στο ευρύ κοινό. Ο κάθε σύλλογος στο τελικό έλαβε 9.000 εισιτήρια ο καθένας.

## Αγώνας

### Συνοπτικά
Μετά από ενενήντα λεπτά χωρίς γκολ, ο αγώνας οδηγήθηκε στην παράταση. Στο 116ο λεπτό ο Ολυμπιακός πέρασε μπροστά στο σκορ όταν Αγιούμπ Ελ Κααμπί πέτυχε το μοναδικό γκολ του αγώνα όταν έστειλε την μπάλα με κεφαλιά στην αριστερή γωνία του τέρματος μετά από σέντρα από τα αριστερά του Σαντιάγκο Έσε.  Μετά από μακροσκελές έλεγχο στο VAR, το γκολ τελικά κατοχυρώθηκε και ο Ολυμπιακός κέρδισε το πρώτο του ευρωπαϊκό τρόπαιο.  

### Λεπτομέρειες
Η «γηπεδούχος» ομάδα (για τυπικούς λόγους) καθορίστηκε κλήρωση που έγινε μετά τις κληρώσεις των προημιτελικών και των ημιτελικών.



### Μετά τον Αγώνα
Μετά το τέλος του αγώνα, ο πρωθυπουργός της Ελλάδας Κυριάκος Μητσοτάκης έκανε μια ανάρτηση στην πλατφόρμα κοινωνικής δικτύωσης X, χαρακτηρίζοντας τον Ολυμπιακό «πραγματικό θρύλο». Αυτή η νίκη προκάλεσε μεγάλη γιορτή με αρκετές χιλιάδες οπαδούς του Ολυμπιακού συγκεντρωμένους στον Πειραιά. 

## Σημειώσεις


## Παραπομπές


Κατηγορία:ΟΥΕΦΑ Κόνφερενς Λιγκ